EELNÕU

NARVA LINNAVALITSUS

MÄÄRUS

Narva                                                                                                        ______2006a. ____

Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1
Narva Paju Kooli õpilaste vastuvõtmise kord
§ 1. Üldsätted

1. Kord sätestab õpilaste Narva Paju Kooli (edaspidi kool) vastuvõtmise, ühest koolist teise ülemineku, koolist lahkumise ja väljaheitmise kord 1.–3. kooliastmel ning gümnaasiumiastmel.

§ 2. Kooli vastuvõtmine
1. Vastuvõtmist Paju kooli 1.–3. kooliastmele võib vastavalt § 3 alusel kehtestatud kooli vastuvõtutingimustele taotleda iga isik (piiratud teovõimega sisseastuja puhul tema seaduslik esindaja), kelle puhul seadusega pole sätestatud piirangut põhihariduse omandamiseks.

2. Gümnaasiumiastmele vastuvõtmist võib vastavalt § 3 alusel kehtestatud kooli vastuvõtutingimustele taotleda põhihariduse või sellele vastava välisriigi haridustaseme omandanud isik.

3. Isiku kooli vastuvõtmise otsustab kooli direktor (juhataja) vastavalt kooli vastuvõtu korrale ning pärast vestlust õpilase või tema vanematega.

4. Kool on kohustatud tagama õppimisvõimalused 1. – 3. kooliastmel igale koolikohustuslikule isikule, kelle elukoht asub kooli teeninduspiirkonnas, ning gümnaasiumiklassi võetud isikule.

§ 3. Kooli vastuvõtu kord

1. Paju kooli vastuvõtu korra eelnõu valmistab ette selle direktor ning vastuvõtu korra kinnitab Narva Linnavalitsus. 

1) Enne vastuvõtu korra kinnitamist kool avalikustab vastuvõtu korra kooli tegevuse kajastamiseks peetaval veebilehel.

2. Avalduste esitamise kord

1) Avalduste vastuvõtt Paju kooli 1. klassi algab igal aastal pärast 15. märtsi.
2) Alates 15. märtsist, algab koolis lapsevanemate või eestkostjate taotluste registreerimine. Näidis on kinnitatud Linnavalitsuse 08.02.2006 määrusega nr 140.
3) Astumiseks 10. klassi esitab põhikooli lõpetaja vormikohase avalduse pärast vestlust kooli administratsiooniga.

4) Teistesse klassidesse (v.a 1. ja 10. klass) astuvad õpilased esitavad samuti vormikohase avalduse pärast vestlust kooli administratsiooniga.
3. Teavitamise kord vastuvõtu või vastuvõtust keeldumise kohta

1) Vastuvõtu või vastuvõtust keeldumise kohta 1. või 10. klassi teavitatakse õpilast või tema vanemaid kirjalikult hiljemalt jooksva aasta 10. septembril.
2) Vastuvõtu või vastuvõtust keeldumise kohta teistesse klassidesse teavitatakse õpilast või tema vanemaid suuliselt vastava vestluse käigus.
4. Kehtivat vastuvõtukorda gümnaasiumiastmele ei tohi muuta perioodil alates 1. veebruar kuni järgmise õppeaasta alguseni.

§ 4. Kooli vastuvõtu taotlemine

1. Kooli vastuvõtmiseks esitab isik (edaspidi sisseastuja) (piiratud teovõimega sisseastuja puhul tema seaduslik esindaja) kirjaliku taotluse, millele lisab:

1) sisseastuja isikut tõendava dokumendi (selle puudumisel sünnitunnistuse) ametlikult kinnitatud ärakirja;

2) kui taotluse esitab sisseastuja seaduslik esindaja, siis esindaja isikut tõendava dokumendi ametlikult kinnitatud ärakirja;

3) sisseastuja tervisekaardi selle olemasolul;

4) gümnaasiumiastmele vastuvõtmisel sisseastuja põhihariduse või sellele vastava välisriigi haridustaseme omandamist tõendava dokumendi ametlikult kinnitatud ärakirja;

5) kurtide laste klassi vastuvõtu korral rehabilitatsiooniplaan;

6) õpihuvi kaotanud õpilaste klassi vastuvõtul alaealiste komisjoni taotlus;

7) õpilaskodusse vastuvõtu korral sotsiaalabiameti taotlus;

8) Paju koolist teise kooli üleminekul § 7 lõikes 1 nimetatud dokumendid või nende ametlikult kinnitatud ärakirjad.

2. Välisriigi õppeasutusest tulnud õpilase puhul tuleb käesoleva paragrahvi lõike 1 punktis 5 nimetatud dokumentide asemel taotlusele lisada sisseastuja poolt välisriigi õppeasutuses omandatud haridust tõendav dokument või selle ametlikult kinnitatud ärakiri.

§ 5. Õpilase kooli õpilaste nimekirjast väljaarvamine

1. Õpilane arvatakse kooli õpilaste nimekirjast välja:

1) kui õpilane (piiratud teovõimega õpilase puhul õpilase seaduslik esindaja) on esitanud kirjaliku taotluse koolist lahkumiseks;

2) kui õpilane on §-s 6 toodud tingimustel koolist välja heidetud;

3) kooli lõpetamisel;

4) kui õpilane on läbinud kõik kooli klassid;

5) kui kooli ümberkorraldamise, -kujundamise või tegevuse lõpetamise tulemusel ei viida koolis läbi õpet klassis, kus õpilane peaks õpinguid jätkama;

6) kui õpilane on asunud omandama haridust välisriigi õppeasutuses, kuid ei ole esitanud käesoleva lõike punktis 1 nimetatud taotlust koolist lahkumiseks, vastava välisriigi õppeasutuse kirjaliku teatise alusel;

7) õpilase surma korral;

2. Õpilase väljaarvamise Paju kooli õpilaste nimekirjast otsustab kooli direktor.

§ 6. Õpilase koolist väljaheitmine
1. Õpilase koolist väljaheitmise otsustab õppenõukogu.

2. Koolikohustuslikus eas põhiharidust omandavat õpilast ei ole lubatud koolist välja heita;

3. Koolikohustusliku ea ületanud põhiharidust omandav õpilane heidetakse koolist välja, kui ta:

1) oma käitumisega ohustab teiste õpilaste turvalisust koolis või
2) mõjuva põhjuseta ei osale õppetöös vastavalt ettenähtud päevakavale ja õppekorraldusele ning seetõttu on talle kahe järjestikuse õppeveerandi jooksul jäänud välja panemata kõik veerandihinded.

4. Keskharidust omandava õpilase väljaheitmise tingimused ja kord sätestatakse kooli kodukorras.

5. 12. klassi õpilast õppe- ja eksamiperioodil koolist välja ei heideta. Kui 12. klassi õpilane ei täida gümnaasiumi lõpetamise tingimusi, heidetakse ta enne õppeaasta lõppu koolist välja.

§ 7. Õpilase kooli õpilaste nimekirjast väljaarvamisel väljastatavad dokumendid
1. Enne kooli lõpetamist õpilase kooli õpilaste nimekirjast väljaarvamisel väljastab kool õpilasele (piiratud teovõimega õpilase puhul õpilase seaduslikule esindajale):

1) ametlikult kinnitatud väljavõtte õpilasraamatust;

2) tervisekaardi;

3) direktori allkirja ja kooli pitseriga kinnitatud klassitunnistuse või õpinguraamatu jooksva õppeaasta kohta, kui õpilane arvatakse koolist välja pärast õppeperioodi lõppu;

4) kooli direktori allkirja ja kooli pitseriga kinnitatud klassitunnistuse või õpinguraamatu ning hinnetelehe jooksval õppeveerandil või kursusel pandud hinnetega, kui õpilane arvatakse koolist välja õppeperioodi kestel.

2.     Koolikohustusliku õpilase puhul väljastatakse käesoleva paragrahvi lõikes 1 nimetatud dokumendid enne õpilase kooli õpilaste nimekirjast väljaarvamist viie tööpäeva jooksul vastava taotluse esitamisest.

3. Õpilase kooli õpilaste nimekirjast väljaarvamisel seoses kooli lõpetamisega väljastab kool õpilasele (piiratud teovõimega õpilase puhul õpilase seaduslikule esindajale) lõputunnistuse koos hinnetelehega, riigieksamitunnistuse (gümnaasiumilõpetajale) ning tervisekaardi.

§ 8. Õpilase üleminek Paju koolist teise kooli
1. Klassi, kus õpilane õpinguid jätkab, määrab õppenõukogu, arvestades õpilase vanust ja seni omandatud haridust:

1) välisriigi õppeasutusest tulnud isiku puhul;

2) isiku puhul, kellel puudub haridust tõendav dokument;

3) isiku puhul, kes eelmises kooli õppis mõne teise riikliku õppekava alusel koostatud õppekava järgi;

4) isiku puhul, kes eelmises koolis õppis vastavalt haridus- ja teadusministri määrusega erivajadustega õpilaste koolile ja sanatoorsele koolile kehtestatud erinevale õppeaastate arvule, õppeainete loendile ja õppetundide arvule.

2. Klassi, kus õpilane jätkab õpinguid, määratakse õpilase (piiratud teovõimega või alaealise puhul tema seadusliku esindaja) esitatud dokumentide alusel.

3. Euroopa koolist tulnud õpilase puhul arvestatakse Euroopa koolide põhikirja konventsiooni. Õpilane asub õppima selles klassis, mis vastab Euroopa kooli klassile, kus ta õpingud katkestas.

4. Kutseõppeasutuse pooleli jätnud isiku vastuvõtmisel gümnaasiumi õpilaseks arvestatakse "Kutseõppeasutuse seaduse" § 14 lõike 3 alusel haridus- ja teadusministri määrusega kehtestatud gümnaasiumis õpingute jätkamise tingimustega.

§ 9. Õpilaste üle arvestuse pidamine
1. Paju kooli õpilaste arvestust peetakse õpilasraamatus ja "Eesti Vabariigi haridusseaduse"     § 366 lõike 4 alusel asutatud Eesti Hariduse Infosüsteemis (edaspidi EHIS) vastavalt EHIS-e põhimäärusele.

2. Koolikohustusliku õpilase Paju koolist teise üleminekul märgib kool, kust õpilane lahkub, EHIS-es õpilase staatuseks "ootel". Kool arvab õpilase kooli õpilaste nimekirjast välja pärast seda, kui kool, kuhu õpilane õppima asub, on õpilase vastu võtnud. Kui viie tööpäeva jooksul EHIS-es õpilase staatuseks "ootel" märkimisest arvates ei ole EHIS-es tehtud märget õpilase uude kooli vastuvõtmise kohta, teavitab Paju kool sellest kolme tööpäeva jooksul linnavalitsust.
3. Käesoleva paragrahvi lõiget 2 ei kohaldata õpilase teise riiki elama ja õppima asumisel. Sellisel juhul arvatakse õpilane kooli õpilaste nimekirjast välja õpilase (piiratud teovõimega õpilase puhul õpilase seaduslikule esindajale) vastava kirjaliku taotluse või välisriigi õppeasutuse, kuhu õpilane õppima asus, kirjaliku teatise alusel. Kool teavitab koolikohustusliku õpilase lahkumisest linnavalitsust kolme tööpäeva jooksul õpilase kooli õpilaste nimekirjast väljaarvamise päevast arvates.


§ 10. Rakendussätted

1.  Määrus jõustub seadusega sätestatud korras.
Tarmo Tammiste

Linnapea                                                                                            Ants Liimets

                                                                                                           Linnasekretär            

Narva Linnavalitsus

Peetri 5

Õ I E N D

Vastavalt Kohaliku omavalitsuse korralduse seaduse § 30 lõike 1 punktile 3 ja Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1

Narva Linnavalitsuse Kultuuriosakond valmistas ette käesoleva määruse eelnõu „Narva Paju Kooli õpilaste vastuvõtmise kord”.
Vastavalt Haridus- ja Teadusministri 06.12.2005.a. määruse nr 52 „Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord” § 3 lõikele 1 kooli vastuvõtu korra eelnõu valmistab ette direktor (juhataja) ning vastuvõtu korra kinnitab kooli pidaja. Enne vastuvõtu korra kinnitamist esitab kooli pidaja selle eelnõu kooli hoolekogule arvamuse avaldamiseks.

Lugupidamisega,

Jelena Vassiljeva
Juhataja asetäitja
Vladislav Iljin  359 9123
